په وتی جندے اصلاح ءَ کۆشست کن اِت. مردم باید اول وتی جند ءَ اصلاح کنت، تاں وتا اصلاح مه کنت ۆ وتی نفس ءَ وتی مُٹّے تها مه گیت، نه توانت دگران ءَ اصلاح کنت.
په سار به‌اِت که کراماً کاتبین شمے هر کردار ۆ هبرے را نبشته ءَ کن اَنت. الله که خبیر انت، شه شمے حالان سهی انت، سمیع اِنت، اُشکنت، علیم اِنت، هر چیز ءَ زانت، بصیر اِنت، پهکانَ گندیت، مدام گوں شما هۆر اِنت.
په اے چنکه رۆچے زند ءَ وشّال مه به‌اِت، پچے که هچی شمے اهتیار ءَ نه اِنت، تاں رۆچے که زندگ اِت ۆ وار دارت وتی کردارانَ دلگۆش کن اِت. نند اِت ۆ پکر کن اِت، په بدێن کردان شه الله ءَ بکشش لۆٹ اِت، ۆ په نێکێن کرداران شه الله ءَ توفیق لۆٹ اِت.